Autoriteti i Komunikimeve Elektronike dhe Postare (Shqipëri)

Autoriteti i Komunikimeve Elektronike dhe Postare (shpesh i shkurtuar si AKEP) është organi rregullator në fushën e komunikimeve elektronike dhe shërbimeve postare, i cili mbikëqyr kuadrin rregullator të parashikuar në ligjin për komunikimet elektronike dhe ligjin për shërbimet postare, si dhe politikat e zhvillimit të përcaktuara nga Këshilli i Ministrave. Roli institucional, funksionet dhe kompetencat si organ rregullator në fushën e komunikimeve elektronike dhe shërbimeve postare parashikohen në legjislacionin material për komunikimet elektronike dhe shërbimet postare në Republikën e Shqipërisë.

AKEP është një subjekt juridik, publik, jobuxhetor, i drejtuar nga Këshilli Drejtues, i cili është i pavarur në marrjen e vendimeve dhe respekton rregulloren e brendshme të miratuar. Këshilli Drejtues përbëhet nga 5 anëtarë të emëruar nga Kuvendi me propozim të Këshillit të Ministrave. AKEP gjithashtu menaxhon domenin gjeografik të nivelit të lartë .al. Zyra e saj ndodhet në Rr. Reshit Çollaku, Nr.43 në Tiranë.

 Referime 

Kategoria:Agjenci në Shqipëri
Kategoria:Qeveria e Shqipërisë